દરમિયાન આ વિધિ જાત સુધારવામાં કારગત સાબિત થશે અને તેના માધ્યમથી ખરાબ અથવા ઓછું દૂધ આપનારી ગાયનો ઉપયોગ કરી આપણે સારી જાતની ગાયની નવી પેઢી તૈયાર કરી શકીશું. થોડા સમય પહેલાં આ વિધિનો ઉપયોગ માત્ર વિદેશમાં જ શક્ય હતો, પરંતુ બાદમાં હરિયાણા અને પંજાબના પશુ વૈજ્ઞાનિકોએ તેનો સફળતાપૂર્વક ઉપયોગ કરી તેને ડેરીફાર્મ માટે ઉપયોગી સાબિત કરી દીધી છે. હવે આ ટેકનિકનો ઉપયોગ પશુ વૈજ્ઞાનિકોના સંરક્ષણમાં લોકો આસાનીથી કરી શકે છે. આ માટે સારી જાતની ગાયની પસંદગી કરવામાં આવે છે અને તેમાં અેક હોર્મોન ઈન્જેક્શન દ્વારા ગાયની પ્રજનનક્ષમતાને વધારી ગર્ભાધાન દ્વારા ભ્રૂણ વિક‌િસત કરાવવામાં આવે છે. આ તૈયાર ભ્રૂણને પરખનલી દ્વારા સાત દિવસ બાદ બહાર કાઢવામાં આવે છે. અને બાદમાં તૈયાર ભ્રૂણને આઠથી દસ ગાયના ભ્રૂણમાં પ્રત્યારોપણ કરવામાં આવે છે, જેમાં સારી જાતની ગાય બે માસ બાદ ફરી આ વિધિના ઉપયોગ માટે તૈયાર થઈ જાય છે ત્યારે આવામાં વર્ષભરમાં અેક ગાયથી ૬૦ થી ૭૦ બચ્ચાં તૈયાર કરી શકાય છે.